NORAKSTS

|  |  |
| --- | --- |
| 16.04.2019. | Nr.4/3 |

**GROZĪJUMS JELGAVAS PILSĒTAS DOMES 2018. GADA 26.APRĪĻA LĒMUMĀ Nr.6/16 ”ILGTERMIŅA AIZŅĒMUMA ŅEMŠANA INVESTĪCIJU PROJEKTA “JELGAVAS PILSĒTAS PAŠVALDĪBAS ĒKAS ZEMGALES PROSPEKTS 7 PĀRBŪVE UN JAUNAIS BŪVAPJOMS (PIEBŪVE)” ĪSTENOŠANAI”**

(ziņo I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, L.Zīverts, G.Kurlovičs, A.Rublis), **PRET-** nav, **ATTURAS** – nav,

Saskaņā ar likuma “Par pašvaldībām” 15.panta pirmās daļas 4.punktu, 21.panta pirmās daļas 27.punktu, likuma “Par pašvaldību budžetiem” VI nodaļu, likuma “Par Valsts budžetu 2019.gadam” 15.panta pirmās daļas 6.punktu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem” un sakarā ar precizētajiem būvdarbu izpildes apjomiem un to izmaksām,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2018.gada 26.aprīļa lēmumā Nr.6/16 “Ilgtermiņa aizņēmuma ņemšana investīciju projekta “Jelgavas pilsētas pašvaldības ēkas Zemgales prospekts 7 pārbūve un jaunais būvapjoms (piebūve)” īstenošanai” šādu grozījumu:

Izteikt Lēmuma 1. punktu šādā redakcijā:

“1. Ņemt Valsts kasē vai kredītiestādē ar tās noteikto kredīta procentu likmi ilgtermiņa aizņēmumu projekta “Jelgavas pilsētas pašvaldības ēkas Zemgales prospekts 7 pārbūve un jaunais būvapjoms (piebūve)” īstenošanai 2 411 915,28 *euro* (divi miljoni četri simti vienpadsmit tūkstoši deviņi simti piecpadsmit *euro* 28 *centi*) uz 30 gadiem šādā sadalījumā:

* 1. 2018.gadā – 609 746,28 *euro* (seši simti deviņi tūkstoši septiņi simti četrdesmit seši *euro* 28 *centi*);
  2. 2019.gadā – 1 024 064 *euro* (viens miljons divdesmit četri tūkstoši sešdesmit četri *euro*);
  3. 2020.gadā – 778 105 *euro* (septiņi simti septiņdesmit astoņi tūkstoši viens simts pieci *euro*).”

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 16.aprīlī